Isule Pelagie

Ll'Isule Pelagie songo n'arcipelago 'e ttre isule situato 'int'ô Mar d'Africa, 'int'ô miezo d''o Mar Mediterraneo, nfra 'e coste d''a Tunisia e d''a Sicilia. Amministrativamente fanno parte 'e ll'Italia, 'e cui rappresentano 'a punta meridionale. Ll'isula cchiú granne è Lampedusa, cu mmerzo 20 km² 'e estenzione e è pure 'a cchiú poppulosa (5.000 crestiane) d''e ttre. 'A sicunna p'estenzione è Linosa, mentra 'a cchiú piccerella è 'a disabbitata Lampione. Nzieme contano mmerzo 5.500 crestiane. 'A vegetazzione è ovunque brulla e 'e ccoste particolarmente aute e frastagliate. Ll'altitudine massima 'e ll'arcipelago se truova a Linosa (isula d'origgine vurcaneca) e cchiú precisamente 'int'ô Monte Vurcaneco (186 m.s.l.m.). Attualmente rappresentano l'uneco sito, 'int'a ll'Italia, 'e riproduzzione d''e tartarughe marine Caretta caretta.